《次韵师川题余荀龙壁间三首 其一》
宋代·洪刍

青镜磨秋水，红衣退藕花。朅来寻五柳，端欲问三车。

浊酒休论限，浮生定有涯。比封千户竹，鼓吹一湖蛙。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。